186 Mycomycetes 



udbredte Stromata paa Foden af Træstammer, især af Bøg; i Begyndelsen er 

 de graa, læderagtige, dækkede af konidiedannende Hyfer, senere sorte, kul- 

 agtige, vortede af de indsænkede Perithecier. — Xylaria har et opret, grenet 

 Stroma; talrige Arter især i Troperne. Hos os er X. Hypoxylon yderst almin- 

 delig paa Træstød; Stromaet er først hvidt, dækket af et konidiedannende Hy- 

 menium, senere sort, trindt, med Perithecier (Fig. 241). — Poronia punc- 

 tata, som vokser paa gammel Hestegødning, har topformet Stroma med hvid- 

 lig øvre Flade, hvori Mundingerne af de indsænkede Perithecier ses som sorte 

 Prikker. 



4. Fam. Dothideaceæ adskiller sig fra Sphæriaceerne ved, 

 at Perithecierne, der er nedsænkede i et mørkt Stroma, ikke 

 har særlige Perithecievægge sondrede fra Stromaets Substans (lige- 

 som hos de højere Hypocreales). De fleste er parasitiske For- 

 mer, hvis Stroma udvikler sig indenfor Værtplanternes Overhud. 



Hos Dothidea sprænges Værtplantens Epidermis, og Stromaet hvælver 

 sig pudeformet frem. — Scirrhia rimosa danner lignende langstrakte, streg- 

 formede Stromata paa Phragmites. — Rhopographus Pteridis paa Ørnebregnen. 

 — Hos Phyllachora vokser Stromaet sammen med Værtplantens Epidermis; Ph. 

 graminis paa Græsser. 



3. Underorden. Discomycetineæ. Skivesvampene. 



Frugtlegemet, som her kaldes et Apothecium, er i Regelen 

 fra først af lukket, som hos Pyrenomyceterne, men aabner sig 

 før eller senere for oven, saaledes at Sporelejet (Hymeniet), der 

 er anlagt i det Indre, bliver blottet (Fig. 242). Det unge Apothe- 

 cium ligner hos de mindre og enklere Former meget et ungt Peri- 

 thecium, men Hymeniet er mere udbredt til Siden og bestaar af 

 parallelle Sporesække med mellemliggende Parafyser, og det dæk- 

 ker i fuldt udviklet Tilstand en større opadvendt Flade. Hos 

 Helvellaceerne er Hymeniet dog fra først af blottet eller bliver 

 det ialfald meget tidligt, idet det omgivende Hylster (Volva) 

 sprænges; det er her endvidere konvekst, medens det hos 

 de øvrige sædvanlig er konkavt. Apotheciernes Størrelse er 

 langt mere forskellig end Peritheciernes; hos de højere ud- 

 viklede Former kan de være adskillige Centimetre i Dia- 

 meter. Farven er meget varieret, men gennemgaaende lys; 

 kun hos de lavere, formentlig primitive Former er Farven mørk 

 som hos Pyrenomyceterne, med hvilke de utvivlsomt er beslægtede. 

 Det nedenfor Hymeniet liggende Væv, det saakaldte Hypothe- 

 cium, er forholdsvis stærkt udviklet, hos nogle i den Grad, at 



